
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 81
                                                               din 30 aprilie 2025
privind aprobarea modificării prețurilor de valorificare a ambalajelor

reciclabile din Contractul nr. 1491/07.03.2024

          
Consiliul Local al Municipiului Sighișoara, întrunit în ședință ordinară,
          
Luând act de proiectul de hotărâre, înregistrat cu nr. 12.716/10.04.2025 și la Consiliul Local Sighișoara cu nr. 13.736/22.04.2025, de referatul de aprobare, înregistrat cu nr. 12.715/10.04.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de Hotărârea Consiliului Local Sighișoara nr. 95/21.05.2008 privind participarea Municipiului Sighișoara în calitate de membru fondator la constituirea Asociației de Dezvoltare Intercomunitară ”Ecolect Mureș”;

          
Având în vedere dispozițiile art. 8 alin. (3) lit. ”k”, art. 9 alin. (2) lit. ”d”, art. 10 și art. 23 alin. (1) lit. ”b” din Legea nr. 51/2006 privind serviciile comunitare de utilități publice, republicată, cu modificările și completările ulterioare;

Văzând prevederile art. 6 alin. (1) lit. ”j” și lit. ”n” din Legea nr. 101/2006, legea serviciului de salubrizare a localităților, republicată, cu modificările și completările ulterioare;

Ținând cont de prevederile art. 10, secțiunea 3 din contractul de delegare nr. 1491/07.03.2024 privind delegarea gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești, județul Mureș, încheiat între Asociația de Dezvoltare Intercomunitară ”Ecolect Mureș” și S.C. Iridex Group S.R.L.;
Luând în considerare prevederile art. 36 din Normele metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare, aprobate prin Ordinul Președintelui A.N.R.S.C. nr. 640/2022, potrivit cărora tarifele pentru activitățile specifice serviciului de salubrizare pot fi modificate în situația în care se modifică mai multe elemente de cheltuieli ale tarifului de colectare;    

Având în vedere solicitarea Asociației de Dezvoltare Intercomunitară ”Ecolect Mureș” cu nr. 1.803/27.03.2025, înregistrată la Municipiul Sighișoara cu nr. 11.249/28.03.2025, prin care se solicită aprobarea modificării tarifelor din cadrul contractului nr. 1491/07.03.2024 privind delegarea gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș și comunicarea hotărârii de consiliu adoptată în acest sens;
Având în vedere Raportul de specialitate al Serviciului Monitorizare Servicii Publice, Guvernanță Corporativă, înregistrat cu nr. 12.717/10.04.2025, prin care se propune aprobarea modificării prețurilor de valorificare a ambalajelor reciclabile din Contractul nr. 1491/07.03.2024;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. d), alin. (7) lit. n) și lit. s), alin. (14), art. 132, art. 139 alin. (1) şi a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

           H O T Ă R Ă Ș T E:

          
Art. 1. Se aprobă modificarea tarifului de operare pentru activitatea de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești, județul Mureș, stabilit în cadrul contractului nr. 1491/07.03.2024, conform fișei de fundamentare cuprinsă în anexa nr. 1.

Art. 2. Se mandatează președintele Asociației de Dezvoltare Intercomunitară ”Ecolect Mureș”, prin director executiv sau persoană desemnată de aceasta, să semneze modificarea tarifelor aprobate la art. 1.


Art. 3.
Anexa nr. 1 face parte integantă din prezenta.


Art. 4. Cu ducerea la îndeplinire a prevederilor prezentei hotărâri se încredințează reprezentantul Municipiului Sighișoara în Adunarea Generală a Asociației de Dezvoltare Intercomunitară ”Ecolect Mureș”, domnul Sîrbu Ioan - Iulian, Primarul Municipiului Sighișoara, persoana cu atribuții delegate de acesta din urmă, respectiv domnul Burghelea Bogdan - Ioan, Administrator Public al Municipiului Sighișoara, Serviciul Monitorizare Servicii Publice, Guvernanță Corporativă și A.D.I. ”Ecolect Mureș”.


Art. 5. Prin grija Secretarului General al Municipiului Sighișoara – Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighișoara, Administratorului Public al Municipiului Sighișoara, Viceprimarului Municipiului Sighișoara, Prefectului Județului Mureș, Asociației de Dezvoltare Intercomunitară ”Ecolect Mureș” și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

             Tűrk Michaela
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Administrator Public;

  2 ex. Serviciul Monitorizare Servicii Publice, Guvernanță Corporativă;

  1 ex. Consiliul Județean Mureș;

  1 ex. Asociația de Dezvoltare Intercomunitară ”Ecolect Mureș”.
11 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 81/30.04.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


